Meteorologii anunţă temperaturi normale sau peste cele obişnuite, în următoarele 4 săptămâni.
Meteorologii anunţă temperaturi normale sau peste cele obişnuite, în următoarele 4 săptămâni. Regimul pluviometric se va situa în general în jurul celui normal, în cea mai mare parte a ţării.
Administraţia Naţională de Meteorologie a emis prognoza pentru perioada 13 mai – 10 iunie.
Săptămâna 13 – 20 mai
Mediile valorilor termice vor fi ușor mai ridicate decât cele specifice pentru această perioadă în regiunile vestice și ușor mai coborâte în cele sudice și estice. În restul teritoriului, temperatura medie a aerului se va situa în jurul mediilor multianuale. Cantitățile de precipitații vor fi în general deficitare în cea mai mare parte a țării.
Săptămâna 20 – 27 mai
Temperatura medie a aerului se va situa în jurul celei specifice pentru această perioadă la nivelul întregii țări. Cantitățile de precipitații vor fi în general apropiate de cele normale pentru această perioadă în cea mai mare parte a țării.
Săptămâna 27 mai – 3 iunie
Temperatura medie a aerului va avea valori în general apropiate de mediile multianuale în toată țara. Cantitățile de precipitații vor fi în general apropiate de cele specifice pentru această perioadă în majoritatea regiunilor, posibil ușor deficitare în vestul teritoriului.
Săptămâna 3 – 10 iunie
Mediile valorilor termice se vor situa ușor peste normele climatologice ale perioadei la nivelul întregii țări. Regimul pluviometric va fi în general apropiat de cel normal pentru acest interval în cea mai mare parte a țării, posibil ușor deficitar în regiunile sud-vestice.
(sursa: Mediafax)